

**Bonyhád Város Önkormányzata**

**ELŐTERJESZTÉS**

Bonyhád Város Önkormányzati Képviselő- testületének 2016. június 30-i

rendes/rendkívüli testületi ülésére

|  |  |
| --- | --- |
| Tárgy: | A Bonyhád 6198/4 helyrajzi számú, zártkerti ingatlan termelésből való kivonása |
| Előterjesztő: | Dr. Puskásné dr. Szeghy Petra |
| Előterjesztést készítette: | Köllő Roland |
| Előterjesztés száma: | 97. sz. |
| Előzetesen tárgyalja: | Pénzügyi Ellenőrző és Gazdasági Bizottság |
| Melléklet: | térképmásolat, tulajdoni lap másolat |
| Az előterjesztés a jogszabályi feltételeknek megfelel: | Dr. Puskásné dr. Szeghy Petra |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Bonyhád Város Önkormányzata a tulajdonosa a bonyhádi ingatlan-nyilvántartásban 6198/4 helyrajzi számú, 10 ha 2767 m2 nagyságú, 392,57 AK értékű zártkerti szántónak, amely a Móra Ferenc utca és a mögött helyezkedik el.

A Rendezési Tervben a fent említett ingatlan Lke-2.4 besorolású övezetben van, ahol mintegy 60 építési telek alakítható majd ki a későbbiekben. Bonyhád Város Önkormányzatának jelenleg ez az utolsó olyan nagyobb méretű ingatlana, amely lakóngatlanok kiépítésére alkalmas.

Az ingatlan-nyilvántartásról szóló 1997. évi CXLI. törvény (Inytv.) 89/A. § (1)-(2) bekezdései alapján a tulajdonos 2016. december 31-ig kérheti az ingatlan-nyilvántartásban zártkertiként nyilvántartott ingatlana művelési ágának művelés alól kivett területként történő átvezetését. A jogszabály 2015. november 30-án lépett hatályba, a zártkerti ingatlan művelés alóli kivonására irányuló eljárás díjmentes.

A földvédelmi járulék a termőföld engedélyezett más célú hasznosításának törvényi alapokon nyugvó ellentételezése az állam javára. Amennyiben a tulajdonos nem termőföldként kívánja a továbbiakban használni a területet, például szeretné beépíteni, ebben az esetben kell termelésből kivenni az ingatlant. Ennek költsége az utóbbi években nagyon megemelkedett.

A fenti jogszabály lehetővé az érintett terület termelésből való kivonását. Abban az esetben, ha ezért fizetni kellene a földhivatalon keresztül az államnak, 152 000,- Ft/AK összegbe kerülne, azaz összesen 59 670 640,- Ft költséget jelenten az önkormányzatunknak.

Mindezek figyelembe vételével javaslom, hogy a földhivatal felé nyújtsunk be kérelmet a Bonyhád 6198/4. helyrajzi számú ingatlan termelésből való kivonását illetően.

Kérem a Tisztelt Képviselő-testületet, hogy a fentiek alapján fogadja el a határozati javaslatomat.

# Határozati javaslat

Bonyhád Város Önkormányzati Képviselő-testülete felhatalmazza a polgármestert, hogy a bonyhádi ingatlan-nyilvántartásban 6198/4 helyrajzi szám alatt felvett, 10 ha 2767 m2 nagyságú, 392,57 AK értékű, szántó megnevezésű zártkertiingatlan művelésből való kivonása érdekében nyújtson be kérelmet az illetékes és eljáró földhivatali hatóság felé.

Határidő: azonnal, folyamatos

Felelős: Filóné Ferencz Ibolya polgármester

Végrehajtásért felelős: Köllő Roland vagyongazdálkodási ügyintéző

Bonyhád, 2016. június 22.

dr. Puskásné dr. Szeghy Petra

jegyző